လေႃးၵလူင်ၼႆႉ သႅၼ်ပဵၼ်မီး သႅၼ်ငိၼ်းသႅၼ်ႁၼ် သႅၼ်ထူပ်းသႅၼ်ၺႃးတေႉတေႉ။ မၢင်ပွၵ်ႈ ဢွၵ်ႇၸႂ် တွင်ႉမႆႈ ၶႂ်ႈၵိၼ် ၵူၺ်းၼႃႇ ဢမ်ႇႁူႉတေလႆႈၵိၼ်သင်၊ မၢင်ပွၵ်ႈဢွၵ်ႇၸႂ် ၵႂႃႇလႄႇတီႈၵႆၵႆ တီႈဢမ်ႇမီးၽႂ်သေၵေႃႉသေၵူၼ်း တီႈၵတ်းၵတ်းယဵၼ်ယဵၼ် ၵူၺ်းၵႃႈ ဢမ်ႇႁူႉဝႃႈတေလႆႈၵႂႃႇတီႈလႂ်။ ပေႃးၶၢဝ်းၾူၼ်လႄႈ ၾူၼ်သိင်းၶိုၼ်းသိင်းဝၼ်း ၼႆၵေႃႈ ၼႂ်းၸႂ်ၼႆႉႁၢင်ႈလွမ်လွမ်ဢိုၵ်ႉၼိုၵ်ႉဝႆႉ ၵူၺ်းၵႃႈ ပေႃးဝႃႈ ပဵၼ်သင်လီလီ ပဵၼ်ႁိုဝ်လီလီၼႆ ဢမ်ႇမီးၶေႃႈတွပ်ႇ ဢၼ်တႅတ်ႈၼႅတ်ႈ။